laion/Wikipedia-Exotic huggingface dataset:
איאם-י הא

איאם-י הא (בפרסית: ایام هاء; בערבית: أيام الهاء, תעתיק מדויק מערבית: איאם אל-האא'; תרגום: "ימי ה (אות) ה") היא תקופה בת ארבעה או חמישה ימים בלוח השנה הבהאי, עת המאמינים חוגגים פסטיבל בשם זה. איאם-י הא חלים בין התאריכים 26 בפברואר ל-1 במרץ בכל שנה, והם מתאימים את לוח השנה הבהאי לשנת השמש המונה בדרך כלל 365 ימים, אז הם מונים ארבעה ימים, או 366 ימים בשנה מעוברת החלה אחת לארבע שנים, ואז הם מונים חמישה ימים. הבאב, מייסד הבאביזם, הנהיג את לוח השנה הבאבי, המבוסס על 19 חודשים שבכל אחד מהם 19 ימים. עוד הנהיג הבאב את "ימי ההתאמה", המסדירים את אורך הלוח הבאבי ומתאימים אותו ללוח השנה השמשי. עיקרון זה היווה סטייה משמעותית מהאסלאם שלוח השנה שלו נוהג לפי השנה הירחית, ללא התאמה לשנת השמש, שכן הקוראן אסר מפורשות על התאמה כזו. עם זאת הבאב לא קבע מתי יחולו ימים אלה ולא העניק להם שם. מועדם של ימי האא, כמו גם שמם, נקבע מאוחר יותר על ידי בהאא אללה, אשר קבע כי יחולו לפני החודש האחרון בשנה הבהאית, הוא חודש הצום: וקִבעו את הימים הנוספים על החודשים לפני חודש הצום, כי אנו שמנו אותם בין הלילות והימים, למען יהיו בהם התגלויות ה(אות) ה"א. משום כך לא הוגבלו (אלה הימים) בחשבון השנה והחודשים. איאם-י הא קיבלו את שמם משמה של האות האות ه (هاء) באלפבית הערבי, המקבילה לאות ה בעברית. אות זו מסמלת את הישות האלוהית בדת הבהאית, וכמו בעברית ערכה בגימטריה שקול למספר 5, שהוא מספרם המרבי של איאם-י הא. במהלך איאם-י הא, המשמשים גם כימי הכנה לחודש הצום, חוגגים הבהאים את קיומה של הישות האלוהית ואת יחידותה, על ידי הפגנת אהבה, אחווה ואחדות. במהלך ימים אלה נהוג להעניק מתנות כאות לידידות ולחברות, ועל כן נתפסים ימים אלה לעיתים כסוג של חג מולד בהאי. מתן צדקה נהוג גם הוא בימים אלה. משה שרון, הדת הבהאאית וכתב הקודש שלה הספר הקדוש ביותר, כרמל 2005. אודות לוח השנה הבהאי סורת א-תַוּבַה, 37 בהאא אללה, אל-כתאב אל-אקדס, פס' 16, בתרגומו של משה שרון.
מדחף

מדחף או פרופלור או רוטור (בהקשר של מסוקים) הוא רכיב מכני הממיר תנועה סיבובית לדחף כדי להניע כלי רכב כגון: מטוס, אונייה, או צוללת, דרך תווך זורם, דוגמת נוזלים (למשל, מים) או גזים (למשל, אוויר). המדחף מבצע זאת על ידי סיבוב של לפחות שני להבים מעוקלים, סביב ציר מרכזי, בדרך הדומה לסיבוב בורג בתוך חומר מוצק. בכלי טיס להבי המדחף פועלים ככנפיים מסתובבות, ויוצרים כוח באופן המתואר בשילוב שבין משוואת ברנולי והחוק השלישי של ניוטון, כאשר הם יוצרים הפרש בלחץ האוויר על המשטח הקדמי לעומת המשטח האחורי של הלהבים ועל ידי הנעת הזורם (אוויר, במקרה של מטוס) שבו הם פוגשים, אל אחורי המדחף. ישנם שני סוגי מדחפים: מדחף פסיעה קבועה זהו מדחף אשר זווית התקיפה שלו קבועה, את שינוי המהירות כלי השיט מבצעים על ידי שינוי מהירות סיבוב הלהבים. מדחף פסיעה משתנה במדחף זה ניתן לשנות את זווית התקיפה של הלהבים, כך שניתן לשנות את מהירות כלי הרכב על ידי שינוי זווית התקיפה, פעולה המקטינה את בלאי המנוע (כאשר יש צורך בנסיעה לאחור אין צורך להפעלת מנוע בכיוון הפוך אלא רק בשינוי זווית התקיפה). מדחף מסוג זה מותקן גם במסוקים (כרוטור ראשי), בהם הזווית משתנה גם תוך כדי תנועת הרוטור וגם עקב פקודה ידנית. כמו כן מותקנים מדחפים כאלה במטוסי נוסעים ותובלה, כאשר היפוך הפסיעה משמש לעצירת המטוס בנחיתה, מיד לאחר הנגיעה במסלול. טורבינה פרופיל אווירודינמי מדחף, באתר אנציקלופדיה בריטניקה (באנגלית) ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
טופס

טופס הוא מסמך תבניתי המיועד לקליטת נתונים. לשם כך, טופס מכיל הוראות, כותרות או שאלות שלצידן חללים (שדות) למילוי. שדות הטופס עשויים לאפשר כתיבת מלל חופשי או לחייב בחירה מתוך רשימת ערכים. טפסים משרתים מגוון שימושים משרדיים, כגון הצהרות (למשל, שאלון פרטים אישיים), הזמנות של מוצרים ושירותים, פניות לרשויות ולמוסדות. מקור המילה "טופס" במילה היוונית τυπος (טוּפּוֹס), שמשמעותה "תבנית", בדומה למילה העברית "סוג" ולמילה האנגלית type. המילה חדרה לעברית מלשון חז"ל. כך, למשל, בדיני שטרות, ובפרט בדיני גטין, קיימת הבחנה בין החלק הקבוע של השטר, המכונה טופס, לחלק שאינו קבוע, המכונה תורף. יתרונותיו של טופס על פני מסמך הנכתב ללא תבנית: ממלאי הטופס נדרשים לכתיבה פחותה ממלאי הטופס מוּנְחים מהו המידע הנדרש ואינם צריכים להישען אך ורק על זכרונם או הבנתם אחידות הטפסים מקילה על עיבוד התוכן בידי הארגון בעבר טפסים היו מסמכי נייר מודפסים. הם מולאו בכתב יד או במכונת כתיבה. כאשר נדרש מילוים במספר עותקים, השתמשו בנייר העתקה שהונח בין עותקי הטופס, או שצילמו את הטופס הממולא במכונת צילום. כיום, במקום או לצד טופסי נייר משתמשים ארגונים רבים בטפסים ממוחשבים, שהם חלק מממשק המשתמש של תוכנה. המידע הנקלט בטפסים ממוחשבים נשמר בבסיס נתונים וניתן לשולפו לפי הצורך ולהציגו שוב בטופס וכן לעבדו (למשל לצורכי חישובים, דוחות, תהליכים עסקיים). גופים שונים מסמנים את הטפסים שהם מנפיקים במספרים לשם נוחות ארגונית, ואולם במקרים רבים הפך המספר שניתן לטופס לשם המזוהה עמו גם בציבור הרחב. כאלה הם למשל: טופס 4, המשמש בקשה לאישור חיבורו של בניין חדש לרשתות החשמל המים והטלפוניה טופס 17, המהווה התחייבות של קופת חולים להשתתף בהוצאות בעת הפניית חולה לאשפוז או לרופא מומחה טופס 101 ("כרטיס עובד"), המהווה "אסמכתא למעביד למתן הקלות במס ולעריכת תיאומי מס בחישוב משכורת העובד" טופס 106, הנערך על ידי המעביד ומכיל סיכום שנתי של המשכורת ששולמה לעובד טופס 630: טופס דיון ותלונה בדין המשמעתי בצה"ל UB40 (בריטניה): טופס דרישת דמי אבטלה (על שמו נקראת הלהקה UB40). DS160 (ארצות הברית): טופס בקשת ויזה לארצות הברית שלא לצורכי הגירה. דניאל אציל‏, שאלת תם: מדוע נקרא "טופס 17" בשמו?, באתר וואלה, 12 בנובמבר 2006 פרופ' יחזקאל קוטשר, השפעת היוונית על הלשון העברית, באתר הספרייה הווירטואלית של מטח, מתוך מחניים קי"ב, תשכ"ז טופס 101, באתר רשות המיסים
אלעזר דודמן

אלעזר (לזר) דודמן (9 בדצמבר 1936 - 17 באוקטובר 2007) היה אלוף ישראל בטניס שבע פעמים (1957, 1959, 1960, 1962, 1964, 1965 ו-1966). דודמן היה בנו של וילי (זאב), שנחשב לאחד ממייסדי ענף הטניס בישראל ומאמן הנבחרת שהשתתפה בגביע דייוויס הראשון. בשנת 1950 זכה עם גבריאל דוביצקי בגמר גביע ליכטיג לנוער לזוגות. דודמן ודוביצקי המשיכו לשחק יחד בזוגות במשך שנים רבות, תוך שהם מתחרים זה מול זה בתחרויות ליחידים. באוקטובר 1952 גבר דודמן על דוביצקי והוכתר כאלוף ישראל בטניס. דודמן ייצג את ישראל ב-17 משחקים בגביע דייוויס ונטל חלק בתחרויות בין-לאומיות רבות בחו"ל, כולל טורנירי הגראנד סלאם. הוא ניצח את מייק סאנגסטר (אנ'), אלוף אנגליה שהגיע לשלב חצי גמר בשלושה טורנירי גראנד סלאם. התאמן באוסטרליה אצל הארי הופמן. לאחר פרישתו ממשחק אימן את נבחרת ישראל ושימש כקפטן הנבחרת. היה נשוי ואב לשלושה בנים. בשנת 1986 זכה דודמן בעיטור חבר כבוד של איגוד הטניס בישראל. בשנת 1989 זכה דודמן בעיטור מכבי ישראל. אלעזר דודמן, באתר ה-ATP אלעזר דודמן, באתר ה-ITF אלעזר דודמן, באתר גביע דייוויס אתר לזכרו של אלעזר דודמן אלכס דורון, דוידמן הוכר כ"טניסאי בכיר מן השורה" המורשה להופיע בווימבלדון - ללא מבחן, מעריב, 19 ביוני 1966 אודות אלעזר דודמן באתר איגוד הטניס בישראל תחרויות נוער בטניס, הַבֹּקֶר, 13 באוגוסט 1950 א. דודמן - אלוף ישראל בטניס, הַבֹּקֶר, 19 באוקטובר 1952 באסיפה הכללית של איגוד הטניס שציין 40 שנה לקיימו, מעריב, 20 באפריל 1986 תנועת מכבי ישראל ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
קארל קוקלקורן

קארל קוקלקורְן (בגרמנית: Carl Kockelkorn;‏ 26 בנובמבר 1843, קלן – 16 ביולי 1914, קלן) היה שחמטאי גרמני ומחבר בעיות שחמט. ביחד עם יוהנס קוץ יסד את האסכולה הלוגית של בעיות השחמט. בעיותיו פורסמו כיצירות משותפות בינו לבין יוהנס קוץ, אותו פגש בהיותם בני 17. את בעיותיהם הראשונות פרסמו בעיתון Sonntagsblätter für Schachfreunde (עיתוני יום א' לחובבי השחמט). ההרמוניה בין השניים הייתה כה טובה שלאחר זמן קצר החליטו כי את כל הבעיות שיחברו יפרסמו תחת שמותיהם. בשנת 1870 כתב יוהנס קוץ כי על כל אחת מיצירותיהם ישבו יחדיו ליד לוח השחמט. גם לאחר מותו של קוקלקורן בשנת 1914 המשיך קוץ לפרסם את הבעיות שחיבר תחת שמותיהם. קוקלקורן וקוץ פרסמו ספר בשם Das Indische Problem, והיו מעורבים בוויכוח עקרוני עם יוהאן ברגר שייסד את האסכולה הישנה. טיעוניו של קוץ על היצירה השחמטאית שכנעו את הקהילה והגישה הלוגית שלטה בכיפה עד לפרוץ מלחמת העולם הראשונה, עת חזרה השיטה הישנה. קוקלקורן התפרנס למחייתו כמורה פרטי בעיר קלן. Eine Schwalbe מט בארבעה מסעים. פורסמה בשנת 1911 הפתרון כולל רק מסעים במלכה הלבנה, שנעה במעגלים כסנונית, ומכאן שמה (בגרמנית Schwalbe). 1. מהו7! (מאיים 2. פד3 מד1 3. מהב3 מט) לא טוב מהא7? (מאיים מהא1 מט) משום צא4! ולא טוב 1. מהח7? (מאיים מהב1 מט) משום צה4. רד5 2. מהא7 (מאיים מהא1 מט) צא4 3. מהח7 צה4 4. מהח1 מט (אם 3... רה4 4. מהח4 מט). קארל קוקלקורן, באתר צ'סגיימס (באנגלית) בעיות שחמט שחיברו קוקלקורן וקוץ (הקישור אינו פעיל)
יוהנס קוץ

יוהנס קוץ (בגרמנית: Johannes Kohtz;‏ 18 ביולי 1843, אלבינג – 5 באוקטובר 1918) היה שחמטאי גרמני ומחבר בעיות שחמט. ביחד עם קארל קוקלקורן יסד את האסכולה הלוגית של בעיות השחמט. בעיותיו פורסמו כיצירות משותפות בינו לבין קארל קוקלקורן, אותו פגש בהיותם בני 17. את בעיותיהם הראשונות פרסמו בעיתון Sonntagsblätter für Schachfreunde (עיתוני יום א' לחובבי השחמט). ההרמוניה בין השניים הייתה כה טובה שלאחר זמן קצר החליטו כי את כל הבעיות שיחברו יפרסמו תחת שמותיהם. בשנת 1870 כתב יוהנס קוץ כי על כל אחת מיצירותיהם ישבו יחדיו ליד לוח השחמט. גם לאחר מותו של קוקלקורן בשנת 1914 המשיך קוץ לפרסם את הבעיות שחיבר תחת שמותיהם. קוקלקורן וקוץ פרסמו ספר בשם Das Indische Problem, והיו מעורבים בוויכוח עקרוני עם יוהאן ברגר שייסד את האסכולה הישנה. טיעוניו של קוץ על היצירה השחמטאית שכנעו את הקהילה והגישה הלוגית שלטה בכיפה עד לפרוץ מלחמת העולם הראשונה, עת חזרה השיטה הישנה. קוץ למד בברלין בוקרלסרואה. הוא עבד כמהנדס ראשי במפעל לקרונות רכבת באלבינג ובקניגסברג. משנת 1901 חי כגמלאי בעיר דרזדן, שם הוא פגש את ארתור גהלרט. Eine Schwalbe מט בארבעה מסעים. פורסמה בשנת 1911 הפתרון כולל רק מסעים במלכה הלבנה, שנעה במעגלים כסנונית, ומכאן שמה (בגרמנית Schwalbe). 1. מהו7! (מאיים 2. פד3 מד1 3. מהב3 מט) לא טוב מהא7? (מאיים מהא1 מט) משום צא4! ולא טוב 1. מהח7? (מאיים מהב1 מט) משום צה4. רד5 2. מהא7 (מאיים מהא1 מט) צא4 3. מהח7 צה4 4. מהח1 מט (אם 3... רה4 4. מהח4 מט). יוהנס קוץ, באתר צ'סגיימס (באנגלית) בעיות שחמט שחיברו קוקלקורן וקוץ (הקישור אינו פעיל) בעיות שחמט שחיברו קוקלקורן וקוץ (הקישור אינו פעיל)
הרפלייקה

הרפלייקה (באנגלית: Harpalyke, ביוונית: Ἁρπαλύκη) הוא אחד מירחי כוכב הלכת צדק שהתגלה בשנת 2000 על ידי קבוצה של אסטרונומים מאוניברסיטת הוואיי בראשותו של סקוט שפרד. בתחילה ניתן לו הסימון הזמני S/2000 J 5, ולאחר מכן היה ידוע בשם Jupiter XXII (צדק 22). באוגוסט 2003 קיבל את השם הרפלייקה, על שם אחת המאהבות של זאוס במיתולוגיה היוונית ואימו של קלימנוס. קוטרו של הרפלייקה כ-4 קילומטרים והוא מקיף את צדק במסלול שמרחקו כ-21.064 מיליון קילומטר, בזמן הקפה של 624.542 ימים ובנטייה של 147° מקו המשווה של צדק; האקסצנטריות של מסלולו היא 0.226. הרפלייקה שייך לקבוצת אננקה של ירחי צדק, אשר קיימת סברה כי הם רסיסים מהתפרקות אסטרואיד גדול יותר. מדיה וקבצים בנושא הרפלייקה בוויקישיתוף ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
חזיר יער ענק

חזיר יער ענק או חזיר יערות (שם מדעי: Hylochoerus meinertzhageni) הוא מין חזיר יחיד בסוגו. זהו חזיר הבר הגדול ביותר והמין הגדול ביותר בממוצע במשפחה. שמו המדעי של המין ניתן לו לכבוד ריצ'רד מיינרצהגן, אשר ירה בקניה בפרט אשר שימש לסיווג המין, ושלח אותו למוזיאון להיסטוריה של הטבע בלונדון. הזכרים יכולים להגיע לאורך של עד שני מטרים ולגובה כתף של 1.1 מטר, ומשקלם עשוי להגיע ל-275 קילוגרם. הנקבות קטנות יותר ושוקלות פחות. למין זה שיער המכסה את גופו, ברובו שחור, אך השערות הקרובות יותר לעור הן בצבע כתום עמוק. אוזניו גדולות ומחודדות, ואורך חטיו מגיע ל-35 סנטימטרים. חזיר היער הענק הוא צמחוני וניזון בעיקר מעשב אך גם מעשבי תיבול, עלים ופגרים. חזירי יער ענקיים מצויים ביערות הגשם של מערב ומרכז אפריקה וכן ביערות ההרריים ברכס רוונזורי ועד למזרח בהר קניה והרמה האתיופית עד לגובה של 3,800 מטר ולעיתים בסוואנת שיחים דוקרנית. Hylochoerus meinertzhageni meinertzhageni Hylochoerus meinertzhageni rimator Hylochoerus meinertzhageni ivoriensis מדיה וקבצים בנושא חזיר יער ענק בוויקישיתוף חזיר יער ענק, באתר ITIS (באנגלית) חזיר יער ענק, באתר NCBI (באנגלית) חזיר יער ענק, באתר האנציקלופדיה של החיים (באנגלית) חזיר יער ענק, באתר GBIF (באנגלית) חזיר יער ענק באתר הרשימה האדומה של IUCN מילון בעלי חיים נכר (תשל"ב), 1972. האקדמיה ללשון העברית ערך זה הוא קצרמר בנושא יונקים ובנושא אפריקה. אתם מוזמנים לתרום לוויקיפדיה ולהרחיב אותו.
ניקול סאליבן

ניקול ג'וליאן סאליבן (באנגלית: Nicole Julianne Sullivan; נולדה ב-21 באפריל 1970) היא שחקנית, מדבבת וקומיקאית אמריקאית. סאליבן נולדה במנהטן, ניו יורק. אביה הוא הפוליטיקאי אדוארד כריסטיאן סאליבן. בגיל 7, החלה סאליבן לקחת שיעורי ריקוד והופיעה בתיאטרוני ילדים בברודוויי. בשנת 1982, הוריה עברו למידלבורג, ניו יורק. ב-1987, לאחר שסיימה את לימודיה בתיכון, החלה סאליבן ללמוד תיאטרון באוניברסיטת נורת'ווסטרן. כמו כן, היא למדה באקדמיה בלונדון ולאחר מכן עברה ללוס אנג'לס. ב-1995, החלה סאליבן להשתתף בתוכנית המערכונים "MADtv". בתוכנית היא גילמה דמויות רבות, בהן בריטני ספירס, דרו בארימור, ג'סטין טימברלייק, הילרי קלינטון, מג ריאן, ג'ניפר אניסטון ומלאני גריפית'. היא עזבה את התוכנית ב-2001. בשנים 2008–2009 כיכבה בסיטקום "ריטה רוק". בשנים 2014–2018 שיחקה בסיטקום "שחורכזה". מאז 2006 נשואה לשחקן ג'ייסון פקהאם, ואם לשני בנים. בר מקפץ (2000) באז שנות אור ממפקדת הכוכב: ההרפתקה מתחילה (2000) - דיבוב הגלגל השלישי (2002) נחשו מי (2005) גיבור על נמלים (2006) - דיבוב לפגוש את הרובינסונים (2007) - דיבוב סופרהירו (2008) בלאק דיינמייט (2009) שוב בן 17 (2009) שיין (2012) - סרט טלוויזיה תאכל איתי (2014) אדמת גן עדן (2016) החופשה הגדולה של פי ווי הרמן (2016) It Takes Three‏ (2021) בראש של הרמן (1991) שולחן לחמישה (1994) דוגמניות בע"מ (1994) מד טי.וי (2001-1995, 2005-2003, 2016) המופע של דרו קארי (1997) התלקחות (1998-1997) פפר אן (1999) - דיבוב סוף סוף סוזן (1999) דדיו (2000) דבר אליי (2000) חוק וסדר: מדור מיוחד (2000) טיטוס (2000) באז שנות אור ממפקדת הכוכב (2001-2000) - דיבוב בייבי בלוז (2002-2000) - דיבוב איש משפחה (2017-2000) - דיבוב מלך השכונה (2007-2001) סקראבס (2009-2001) החיים על פי ג'ים (2001) צוות עליון (2002) - דיבוב קים פוסיבול (2007-2002) - דיבוב קלון היי (2003-2002) - דיבוב פחות ממושלמת (2003) ראגרטס (2003) - דיבוב מיס מאץ' (2003) סטנלי (2003) - דיבוב שיחות מלוכלכות (2004) - דיבוב מונק (2005) לילו וסטיץ': הסדרה (2005) - דיבוב נכסים חמים (2005) בוסטון ליגל (2006) ברנדי ומר וויסקרס (2006) - דיבוב ריינס (2007) הילדים שלי (2007) חולה נפש (2008) CSI: זירת הפשע (2008) החיים היפים של זאק וקודי (2008) השבתות הסודיות (2010-2008) - דיבוב ריטה רוק (2009-2008) העוקץ (2009) טרו ג'קסון (2009) הפינגווינים ממדגסקר (2015-2009) - דיבוב מספ7ים (2010) שטויות שאבא שלי אומר (2011-2010) המשחק (2012) קוגר טאון (2013-2012) האקסים (2013) וונדל וויני (2013) תראו את אבא (2014) מקום טוב באמצע (2014) טריפ טנק (2014) - דיבוב עוזרות בית נחושות (2014) בוג'ק הורסמן (2014) - דיבוב שחור-כזה (2014-הווה) האנטומיה של גריי (2015) בונז (2015) משפחת רעם (2016) ממי (2017, 2019) גירלבוס (2017) מינדי (2017) הפוכים (2018-2017) תאגיד (אנ') (2018) לבד ביחד (2018) סופר הירו גירלס (2019-הווה) - דיבוב אני עם קיילי (2019) Middle School Moguls‏ (2019) - דיבוב היי סקול מיוזיקל: המחזמר: הסדרה (2019) BOB ❤️ ABISHOLA - 2020 חדשים בשכונה (2021) חיי הסקס של נערות קולג' (2022-2021) HouseBroken (2021-הווה) - דיבוב עיר הרצח (2022) מדיה וקבצים בנושא ניקול סאליבן בוויקישיתוף ניקול סאליבן, ברשת החברתית אקס (טוויטר) ניקול סאליבן, במסד הנתונים הקולנועיים IMDb (באנגלית) ניקול סאליבן, באתר AllMovie (באנגלית) ניקול סאליבן, במסד הנתונים הקולנועיים KinoPoisk (ברוסית) סאליבן ב-Voice Chasers(הקישור אינו פעיל) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פאבלו ואנדראה

פאבלו ואנדראה היא טלנובלת ילדים מקסיקנית ששודרה בשנת 2005 וכללה 100 פרקים. לסדרה יצא דיסק עם מספר שירים בהשתתפות שחקני הסדרה. בתפקיד הראשי משחקת דנה פאולה (Danna paola) ולצידה משחק חורחה טרחו (Jorge trego). בתחרות מפורסמת במקסיקו ששמה TVyNOVELAS זכתה דנה פאולה במקום הראשון בתואר "השחקנית הטובה ביותר במקסיקו" לשנת 2005. הסדרה הוקרנה בישראל בערוץ הילדים בשנת 2007. הסדרה מספרת על ילדה בת 10 ששמה הוא אנדראה סאבדרה. אנדראה היא ילדה עשירה שמגיל 10 חיה בעיר הבירה של מקסיקו עם אביה חואן קרלוס. אמה מתה כשהייתה קטנה ואנדראה לא הכירה אותה. יום אחד אנדראה ואביה החליטו לנסוע לכפר הקסום האווסקה בשביל לבקר את סבה קריביינו סרברה, האיש הכי עני בכפר. אנדראה לא תיארה לעצמה שבאותו יום הוא ימות. . בגלל המוות של אדון קריביינו, אנדריאה ואביה היו מוכרחים להישאר זמן מה בכפר, שם אנדראה פוגשת את פאבלו איבנייס שבדיוק כמו סבה- הוא ילד פשוט מהכפר. פבלו, בן גילה של אנדראה הוא ילד עצמאי ובוגר שחי בהאווסקה ויש לו אח צעיר שקוראים לו מרטין. מאז הטרגדיה של מוות הוריו, שניהם גרים עם דודתם גרטרודיס ובת דודתם אלמה. אנדראה שגדלה על הסיפורים שסיפר לה סבה לפני שנפטר (מה שגרם לה להתגעגע אליו) מגלה שלמעשה הוא לא מת ושהכל חלק מסוד שאסור לו לספר. יום אחר יום, פבלו ואנדראה חווים יחדיו הרפתקאות שהם חולקים עם חבריהם. אנדראה סאבדרה (דנה פאולה) פאבלו איבנייס (חורחה טרחו) ניקולס (חסוס זאבלה) פפה (רודריגו לאמס) מרטין (אדריאן אלונסו) דיאנה (מריה פרננדה נונייז) מתילדה (נאדי אדקה) חואן קרלוס (גואילרמו קפטילו) כרמן (מרקייה קאוטיניו) חרטודיס (נוריה בגס) אדון סברינו (מריו קסילאס) סיריליו (חורחה אורטין) וירחיניה סלאטר (זולי קייס) מיקונוס (אדוארדו ריברה) אלמה (אינגרינד מרץ) רודריגו קאסטרו (רודריגו מחייה) אוסבלדו מונטרו (אליין לדסמה) אלבום מוזיקה מלווה לסדרה יצא ב-12 בספטמבר 2005 השירים: פאבלו ואנדראה קטנה אבל פיקחית אחרייך אנחנו רוצים את המדליה אין כמוך מלאה בכוכבים שמש אחת בשבילך הילדה הזאת יה, יה מה שאני מרגישה פחות ויותר פאצ'ס אנדראה והמדליה פאבלו ואנדראה (גרסת פופ) "פאבלו ואנדראה", במסד הנתונים הקולנועיים IMDb (באנגלית) "פאבלו ואנדראה", במסד הנתונים הקולנועיים KinoPoisk (ברוסית)
גודאותה

גוּדאוּתָה (בגאורגית: გუდაუთა, באבחזית: Гəдоуҭа) היא עיירה במחוז גודאותה שברפובליקה הבדלנית אבחזיה גאורגיה, לחוף הים השחור, 37 ק"מ צפון-מערבית לסוחומי. היא מהווה מרכז מנהלתי של המחוז ואוכלוסייתה מונה 11,800 איש. בתקופת גאורגיה הסובייטית שימשה כמקום נופש. כיום ממוקם בעיר בסיס צבאי של חיילי שמירת השלום של חבר המדינות. שם העיירה מגיע מאגדה עתיקה על אהבתו של הזמר הצעיר, "אותה גודי", לנסיכה שנגזר עליה למות כתוצאה מהטינה בין שתי המשפחות. בעקבות זאת התאבדו בני הזוג במקום בו נצמאת העיירה. צפונית וצפון-מזרחית לגודאותה הנמצאים הרי הקווקז הגדול המכוסים במשך שבעה חודשים מהשנה בשלג. האקלים בגודאותה הוא סובטרופי. הקיצים בה חמים כאשר יולי הוא החודש החם ביותר עם טמפרטורה ממוצעת של C°‏24 והחורפים קרים באופן מתון יחסית כאשר ינואר הוא החודש הקר ביותר עם טמפרטורה ממוצעת של C°‏6 בינואר. כמות המשקעים השנתית הממוצעת היא 1,460 מ"מ לשנה. עונת ברחצה בגודאותה נמשכת מאמצע מאי לאוקטובר. במשך כל השנה משמשת כעיר מרפא. בעיירה נמצאים מלון, בתי-הארחה, בתי-הבראה, פנסיונים וקליניקות ספא. בתי המרפא מטפלים במחלות בדרכי נשימה, מחזור הדם ומטבוליזם, כאשר הם מציעים בעיקר אוויר צח, שמש ואמבטיות ים. חוף הים מכוסה בחלוקי אבן וחול בחלק המזרחי. גודאותה הייתה מיושב כבר בתקופת האבן החדשה באיכרים ודייגים אולם כיום נותרו ממנה רק שרידים. העיירה של היום נוסדה במהאה ה-19. בשנת 1926 הוכרזה גודאותה כיישוב עירוני והיא משמשת מאז כמקום נופש. בסביבות המאה השמינית והתשיעית נבנתה קתדרלת העלייה שלמים (של מרים). הקתדרלה עשירה בפרסקאות ורישומים מהמאה ה-14 וכוללת את קבר המעוטר של הנסיך האבחזי ספר-ביי משנת 1821. דרומית מזרחית לקתדרלה נמצאים חורבות ארמון נסיך אחבזי מהמאה ה-16. בשנת 1864 שימשה גודאותה כמרכז המנהלי של אוקרוג סוחומי (Сухумский округ). בשנת 1866 נהרסה העיירה לאחר מרד איכרים. בשנת 1991, השנה האחרונה של המלחמה הקרה, נחנך בגדאותה בסיס-הטיסה, המשמר העצמאי של הרגימנט המוטס ה-345 של חיל האוויר הסובייטי לחטיבת מטוסי סוחוי 27. לאחר ייסוד גאורגיה ב-9 באפריל של אותה שנה הפך לקבוצת הכוחות הרוסית של עבר הקווקז (ГРВЗ), אחת מבסיסי החזית הצבאיים של הצבא האדום. במהלך מלחמת אבחזיה, בשנים 1992–1993, הייתה גודאותה מרכז הבדלנים האבחזים שנלחמו כנגד כוחות צבא גאורגיה ומיליציות של גאורגים שהתגוררו באבחזיה. על פי הטענות שימש הבסיס הרוסי כבסיס אימונים והדרכה לבדלנים. בשנת 1999, בוועידת הארגון לביטחון ולשיתוף פעולה באירופה (OSCE), שנערכה באיסטנבול, הצהירה רוסיה על כוונתה לסגור את הבסיסים הרוסיים בגאורגיה עד 2001 (בנוסף לבסיס זה היו בגאורגיה שני בסיסים נוספים בבתומי ובאחלכלכי). בשנת 2001 נסגר הבסיס באופן רשמי אולם המשיך לשמש כבסיס של כוח שמירת השלום הרוסי בגאורגיה במסגרת החלטה של חבר המדינות. יחד עם זאת מהווה קיומו של הבסיס מקור למתיחות בין גאורגיה לרוסיה עקב החשש כי הבסיס עלול לשמש לתמיכה רוסית בבדלנים האבחזים. סוכנויות הידיעות, האו"ם: רוסיה יירטה מזל"ט גיאורגי מתוצרת ישראל, באתר הארץ, 27 במאי 2008 2007: 11,800 2003: 7,700 1989: 15,264
בן בארנס

בנג'מין תומאס "בן" בארנס (באנגלית: Benjamin Thomas "Ben" Barnes; נולד ב-20 באוגוסט 1981) הוא שחקן קולנוע, טלוויזיה ותיאטרון וזמר יהודי-בריטי, המוכר בעיקר בזכות גילום דמותו הבדיונית של כספיאן בסרטים "סיפורי נרניה: הנסיך כספיאן" ו"סיפורי נרניה: המסע בדורך השחר", ומתפקידיו כלוגן בסדרה "וסטוורלד" של HBO וכג'יגסו בסדרה "המעניש" של נטפליקס. בארנס נולד בלונדון, אנגליה שבממלכה המאוחדת. הוריו הם תומאס בארנס, פסיכיאטר ממשפחה נוצרית, וטרישיה, יועצת זוגית ילידת-דרום אפריקה יהודייה ממוצא אשכנזי. לו אח צעיר בשם ג'ק. בארנס הוא התחנך בבית הספר הנוצרי הומפילד פרפטורי, בית הספר העצמאי קינג'ס קולג', ובאוניברסיטת קינגסטון שבלונדון בה למד דרמה וספרות אנגלית והוא קיבל תואר ראשון ב-2004. בצעירותו בילה מספר שנים ב"תיאטרון המוזיקלי הלאומי לצעירים" (National Youth Music Theatre), התמקד בסוגת המחזמר. בגיל 15 קיבל לראשונה עבודה מקצועית כמתופף במחזמר המבוסס על הסרט באגסי מלון. הוא היה חבר לתקופה קצרה בלהקת בנים בשם Hyrise. בשנת 2006 הוא החל לשחק בטלוויזיה, ובין היתר הופיע בהופעת אורח באופרת הסבון הבריטית "רופאים", ושיחק בפיילוט לסדרת טלוויזיה "Split Decision" של רשת The CW שהוחלט בסוף לא להפיק אותה. באותה שנה גם הצטרף לצוות השחקנים של המחזה ילדי ההיסטוריה מאת אלן בנט. בשנת 2007 זכה בארנס לתפקידו הראשון בקולנוע, בסרט "אבק כוכבים", בו גילם את דמותו הצעירה של דאנסטן ת'ורן, אביו של הדמות הראשית. בשנת 2008 גילם את דמותו של כספיאן בסרט סיפורי נרניה: הנסיך כספיאן, המבוסס על הספר השני (והרביעי מבחינת הכרונולוגיה העלילתית) בסדרת ספרי הפנטזיה האפית "דברי ימי נרניה" של ק.ס. לואיס. על תפקידו בסרט היה מועמד לפרס "הופעה פורצת דרך לשחקן" בטקס פרסי הקולנוע של MTV. בשנת 2010 חזר לגלם את דמותו של כספיאן בסרט הבא בסדרת הסרטים, סיפורי נרניה: המסע בדורך השחר. בשנת 2009 השתתף כשחקן ראשי בסרט "דוריאן גריי" המבוסס על הספר תמונתו של דוריאן גריי מאת אוסקר ויילד. בשנת 2010 ועד תחילת שנת 2011 שיחק בארנס במחזה Birdsong, המבוסס על ספר בעל אותו שם מאת סבסטיאן פולקס. בשנת 2016 נבחר בארנס לגלם את דמותו של בילי רוסו בסדרה של מארוול ונטפליקס "המעניש" בשנת 2021 גילם את דמותו של גנרל קיריגן בסדרה ״צל ועצם״ של נטפליקס. מדיה וקבצים בנושא בן בארנס בוויקישיתוף אתר האינטרנט הרשמי של בן בארנס (באנגלית) בן בארנס, ברשת החברתית פייסבוק בן בארנס, ברשת החברתית אקס (טוויטר) בן בארנס, ברשת החברתית אינסטגרם בן בארנס, במסד הנתונים הקולנועיים IMDb (באנגלית) בן בארנס, באתר AllMovie (באנגלית) בן בארנס, באתר Rotten Tomatoes (באנגלית) בן בארנס, באתר Box Office Mojo (באנגלית) בן בארנס, באתר Metacritic (באנגלית) בן בארנס, במסד הנתונים הקולנועיים KinoPoisk (ברוסית) בן בארנס, באתר MusicBrainz (באנגלית) בן בארנס, באתר Discogs (באנגלית)
מקס פיין

האם התכוונתם ל... מקס פיין (מנהיג פועלים) – מזכיר איחוד האיגודים המקצועיים היהודים בארצות הברית בראשית המאה ה-20. מקס פיין (סדרת משחקים) – טרילוגיה של משחקי וידאו וזיכיון מדיה. מקס פיין (משחק וידאו) – משחק וידאו מסוגת גוף שלישי. מקס פיין 2: נפילתו של מקס פיין – משחק ההמשך. מקס פיין 3 – משחק ההמשך שחותם את טרילוגיית המשחקים. מקס פיין (סרט) – סרט קולנוע המבוסס על משחק הווידאו. מכללת מקס פיין – בית ספר מקצועי בתל אביב.
ספירו (כתב עת)

ספירוּ (בצרפתית: Spirou) הוא כתב עת בלגי בשפה הצרפתית העוסק בקומיקס. מרבית החומר המתפרסם בו הוא דפים נבחרים בסדרות קומיקס חדשות בז'אנרים שונים - כמו הומור והרפתקאות, כאשר הסדרות הארוכות מתפרסמות בהמשכים. מרבית סדרות הקומיקס המופיעות הן של ההוצאה לאור הבלגית דופואי (Dupuis), שמוציאה לאור את העיתון. מרבית הסדרות מאת אומנים דוברי צרפתית מבלגיה, צרפת ושווייץ וגם ממדינות אחרות. כתב עת זה התפרסם לראשונה ב-21 באפריל 1938 ובראשית דרכו הכיל גם מעט חומר מתורגם מאנגלית בנוסף לחומר מקורי בשפה הצרפתית. כתב העת ספירו נמכר היטב עד היום ועם השנים הוא היווה גורם חשוב בהצלחתן המסחרית של סדרות קומיקס רבות כגון הסדרה "ספירו" שעל שמה הוא נקרא, כגון "לאקי לוק", "טיטוף", "הדרדסים", "יוקו טסונו", "כחולי המעיל", "גסטון לה גאף", "סדריק", "בול וביל", "קיד פאדל", "קקטוס קלב", "לה קרניבור", "מלוסין" ו-"לה בוס". מושא הבדיחות של הסדרה "לה בוס" (Le Boss) הוא צוות העריכה של כתב העת ספירו עצמו. מערכת ספירו מוציאה ביטאון בהולנדית בעל תכנים דומים לספירו, הקרוי Robbedoes. ביטאון זה החל לצאת לאור שבועיים אחרי ביטאון ספירו. בתקופות מסוימות הוציאה המערכת גם ביטאונים בספרדית ובפורטוגזית. מדיה וקבצים בנושא ספירו בוויקישיתוף אתר האינטרנט הרשמי של ספירו (בצרפתית) ספירו, ברשת החברתית אינסטגרם מאמר על כתב העת באתר הקומיקס ההולנדי למביק ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.